cyanic-selkie/wikianc huggingface dataset:
Zermatt
Zermatt er utgangspunkt for mange vandreturar i Alpane.
Skirennaren Max Julen er frå Zermatt.
Kjelavatn
Kjelavatn er ein innsjø som ligg i Vinje kommune i Vestfold og Telemark. Innsjøen har hovudtilløpet sitt frå Ståvatn, og vert drenert via elva Kjela. Systemet høyrer til Skiensvassdraget.
Kjelavatn er demd opp og kan regulerast mellom 944 og 918 moh
Vatnet frå innsjøen vert nytta i Kjela kraftverk.
Nøttveitvegen
Nøttveitvegen er ein blindveg på Nøttveit i Fana i Bergen kommune. Han går sør- og sørvestover frå Smøråsvegen til Nøttveit. Vegen er 800 meter lang.
Ved endepunktet ligg ein parkeringsplass for turgåarar på Smøråsfjellet.
Den amerikanske dragen: Jake Long
Den amerikanske dragen: Jake Long (engelsk: American Dragon: Jake Long) er ein amerikansk teiknefilmserie som er produsert av The Walt Disney Company sidan 2005. Hovudpersonen er Jake Long, ein vanleg 13 år-gammal kinesisk-amerikansk gut som bur i New York by. Jake har ein hemmelegheit, han er den amerikanske dragen. I Noreg er serien send på Disney Channel.
Atsushi Matsuura (1981)
Atsushi Matsuura er ein tidlegare japansk fotballspelar.
Han spela for klubben Tokushima Vortis.
Anne Eriksen
Eriksen tok magistergrad i folkeminnevitskap ved Universitetet i Oslo i 1986. I 1992 tok ho doktorgraden ved det same universitetet med ei avhandling om religion hjå arbeidarar i Noreg i første halvdelen av 1900-talet.
Reidar Djupedal
Bakgrunn
Djupedal var fødd i Oslo. Til 1927 budde han på Gol. Då flytte familien til Selje.
13. serierunde i Tippeligaen 2013
13. serierunde i Tippeligaen 2013 var første kamp etter eit lengre sommaropphald og vart gjennomført med tre kampar laurdag 22. juni og fem kampar søndag søndag 23. juni.
møtte i toppkamp på Lerkendal stadion. Rosenborg vann kampen og tok innpå leiinga til Strømsgodset. slo på heimebane og gjekk opp på bronseplassen.
Reidar Djupedal
Bakgrunn
Etter folkeskulen gjekk han eit år på snikkarskule på Gol, der faren var styrar. Reidar Djupedal tok eksamen på engelsklinja ved Firda gymnas på Sandane i 1941. Han studerte ved Universitetet i Oslo til hausten 1943. Då vart han arrestert og send til konsentrasjonsleiren Buchenwald. Han kom heim våren 1945. Han tok opp att studia ved Universitetet i Oslo, og i 1950 tok han språkleg-historisk embetseksamen.
Yrkesliv
I 1950-1951 arbeidde Reidar Djupedal med Norsk Ordbok. Frå 1951 til 1956 var han lektor i norsk ved Universitetet i København. Til 1962 var han stipendiat i Oslo. Frå 1962 til 1969 var han dosent i nordisk språkvitskap ved Universitetet i Bergen. I 1969 vart han professor ved Noregs lærarhøgskule, seinare NTNU. Det var han til han vart pensjonist i 1988.
Djupedal var filolog snarare enn lingvist, og såg granskinga av språk, litteratur og historie som ein heilskap.
Closing Time
Det første albumet til Tom Waits er eit roleg album med mange vise og jazzprega songar med ein atmosfære som ein sein kveld i ein pianobar. Albumet opnar med balladen «Ol' '55», som seinare vart ein hit for The Eagles, som spelte han inn i 1974 for albumet deira On the Border. Sjølv om albumet fekk gode kritikkar var det først etter at Eagles gav ut denne songen at folk fekk augene opp for Tom Waits sitt album. Andre visesongar er «I Hope That I Don't Fall in Love With You» og pianoballadane «Martha», «Rosie» og «Grapefruit Moon», medan «Virginia Avenue», «Midnight Lullaby» og «Little Trip to Heaven (On the Wings of Your Love)» er meir jazzprega. Songen «Midnight Lullaby» opnar med nokre linjer frå den engelske barnesongen «Sing a Song of Sixpence».
Reidar Djupedal
Familie
Reidar Djupedal er far til Øystein Djupedal og Torkjell Djupedal.
Closing Time
I motsetnad til kva mange trur så er songen «Ice Cream Man» ein original song av Tom Waits og ikkje ein coverversjon av John Brim sin bluesstandard med same namn. Waits sin versjon vart derimot spelt av Screamin' Jay Hawkins i 1993.
Innhald
Alle songane er skriven av Tom Waits.
Bordeaux
Bordeaux (oksitansk Bordèu) er ein hamneby sørvest i Frankrike med eit storbyområde med 925 253 innbyggjarar etter ei folketeljing i 1999. I 2006 var det estimert eit folketal på over 1 million innbyggjarar. Byen er hovudstad i regionen Nouvelle-Aquitaine, i tillegg til prefecture (hovudstad) i departementet Gironde. Innbyggjarane i byen vert kalla Bordelais.
Bordeauxvinen har fått namnet sitt frå byen, og har vorte produsert i området her sidan 700-talet. Byen vert rekna som vinhovudstaden i verda, og er vert for Vinexpo, vinindustrien si største storhending på verdsbasis.
Bordeaux er eit senter for forsking innan militæret, romfart og luftfart, i tillegg til konstruksjon knytt til dette.
Med nesten 100 000 studentar er byen sitt universitet kjend for forskingseiningane sine innan landbruk, nye stoff og nanoteknologi.
Ol' '55
«Ol' '55» er ein song skriven og spelt inn av Tom Waits. Det er opningssporet på debutalbumet hans Closing Time frå 1973. Songen er ein roleg pianoballade om ein mann som køyrer på landevegen.
Bordeaux
Geografi
Bordeaux ligg nær kysten av Atlanterhavet sørvest i Frankrike og nord i regionen Aquitaine. Byen er bygd ved ein sving i elva Garonne, og er derfor delt i to delar. Den høgre delen i aust og den venstre delen i vest. Historisk sett er den venstre breidda meir utvikla. Havgåande skip kan ta seg opp elva til Bordeaux.
Ol' '55
Songen vart året etter spelt inn av The Eagles for albumet deira On the Border med stor suksess. Waits sjølv har kritisert at andre har spelt songane hans og sa at han «ikkje var særleg glad for The Eagles si utgåve av songen...Eg syns utgåva deira var litt antiseptisk»
Bordeaux
Demografi
Etter ei folketeljing i 1999 var der 215 363 innbyggjarar i byen (kommunen). Storbyområdet hadde 925 253 innbyggjarar. Byen har mange forskjellige folkeslag. Det meste av folkesetnaden er fransk, men det er òg større grupper med italienarar, spanjolar, portugisarar, tyskarar og nordafrikanarar. Storbyområdet har utvikla seg raskt dei siste tiåra, og står overfor byspreiing.
Ol' '55
I 1993 vart ei tidleg demoutgåve av songen gjeven ut på samleplata The Early Years Volume Two. Demoen inneheld Waits på akustisk gitar, i motsetnad til piano som han speler på den offisielle albumversjonen.
Bordeaux
Demografi
Eit estimat frå 2004 reknar med at byen har 229 500 innbyggjarar.
Språk
Byen sitt opphavlege språk er gasconsk, ein dialekt av det sørfranske språket langue d'oc. På gasconsk heiter byen Bordeu. Språkgrensa mellom langue d'oc og langue d'oeil, altså dialektar av fransk, går like nord for byen. I løpet av 1800-talet gjekk derimot bruken av gasconsk tilbake, og i dag er dette språket ukjend for dei fleste. Dei fleste snakkar dermed fransk med ein sørvestfransk dialektfarge, der ein mellom anna ikkje har nasallydane.
Historie
Allereie rundt 300 f.Kr var det ei busetjing av keltarar (gallarar) på staden. Byen Bordeaux vart først grunnlagd som Burdigala av romarane, som var dei som tok med vindruene til Sørvest-Frankrike. Byen vart grunnlagd på grunn av sin strategiske plassering, området rundt bestod på denne tida av pestråka sumpar. På 400-talet vart byen plyndra av vandalar, vestgotarar og frankarar, i 732 av arabarane (maurarane) og på 800-talet av vikingane.
I perioden 1154-1453 høyrte Bordeaux til England, og var ein rik hamneby med store marked for vin i England. Byen var òg eit utgangspunkt for engelske militære felttog nord- og austover i Frankrike, spesielt under Den Svarte Prinsen (The Black Prince) sitt styre på slutten av 1300-talet. I 1441 vart universitetet i Bordeaux grunnlagd. Bordeaux-borgarane var slett ikkje glad for å bli franske i 1453, fordi dei mista markeda sine i England. Derfor vart det bygd sterke festningar etter den franske overtakinga.
Nok ein gylden tidsalder kom på 1700-talet, da Bordeaux var involvert i handelen i dei franske koloniane, inkludert slavehandelen. Etter nedgangen som følgje av Napoleonskrigane vart det ny oppgang på grunn av oppdyrkinga av myrar og sumpar i Les Landes-området rett sør for byen på 1800-talet.
Vin frå Bordeaux
Bordeaux vert rekna som eit av dei beste vindistrikta i verda, og heilt tilbake til romartida hadde vinane frå Bordeaux godt rykte på seg. Men det var først på 1300-talet at Bordeaux fekk sin stordomstid. Det var alliansen med engelskmennene som fekk handelen i gang, noko som òg gjorde godt for Bordeaux sine vinar.
På den tida kom vinane frå Bordeaux frå eit område lengre sør, som i dag heiter Sud-Ouest. Médoc som vi kjenner til i dag var ikkje ein gong kultivert. I godt over 300 år dominerte engelskmennene handelen av vin i Bordeaux. Sjølv kalla dei vinane for «clariet» - seinare kom termen «claret», ein term som framleis vert brukt i dag.
Sørhaugen i Bergen
Sørhaugen er ein blindveg på Skjold i Fana i Bergen. Han går sør- og vestover frå Skjoldlia. Vegen er om lag 300 meter lang.
Namnet vart vedteke i 1961.
South Taranaki District
South Taranaki er eit distrikt på vestkysten til Nordøya på New Zealand, mot Tasmanhavet, og omfattar byane Hawera, Manaia, Opunake, Patea, Eltham, og Waverley. Flatevidda til distriktet er 3 575,46 km² og folketalet 26 700. Distriktet høyrer til regionen Taranaki, men ligg i grenseområdet mellom regionane Wellington og Taranaki.
Historikk
I maoritradisjon vert det fortalt at Turi førte folket sitt, som var kome med Aotea wakaen (kanoen), gjennom landet frå Kawhia til Patea, medan dei som kom med Kurahaupo waka reiste frå landingsstaden sin ved Orakei til Taranaki. Folk i iwien Ngā Rauru, meiner bestemt at Kahui Rere ein māoristamme som vandra inn frå East Cape, alt heldt til på staden då dei kom fram. Ngā Rauru voks seinare fram som ei samansmelting av desse to gruppene. Då europearane kom til Aotearoa, hadde maoriar halde til i dette området i fleire hundre år, rydda kyststripa til dyrkingsjord, men late innlandet stå att, stort sett urørt. Kristne misjonærar nådde fram tidleg i 1840-åra, og i 1860-åra tok den europeiske busetjinga til for fullt.
Næringsvegar
Hovudnæringsvegen i distriktet er landbruk, og særleg mjølkeproduksjon er viktig. Elles er distriktet eit populært mål for turistar og andre tilreisande, og byen Opunake byr på dei beste tilhøva for surfing i regionen.
Kjørull
Kjørull er ein innsjø som ligg i Nissedal kommune i Vestfold og Telemark. Hovudtilløp og utløp skjer via Nisserelva, like før denne saman med Fyreselv dannar starten på Nidelva, heilt sør i kommunen. Systemet høyrer til Arendalsvassdraget.
Satoshi Nagano
Satoshi Nagano er ein tidlegare japansk fotballspelar.
Han spela for klubbane Avispa Fukuoka, Tokyo Verdy og Giravanz Kitakyushu.
Kosiu
Kosiu er ei elv i Republikken Komi i Russland og ei av sideelvane til Usa i nedslagsfeltet til Petsjora.
Ho er 259 km lang og har eit nedslagsfelt på 14,800 km². Ho frys til i slutten av oktober eller byrjinga av november og vert isfri att i mai.
Dei største sideelvane hennar er Vangyr, Store Sarjuga, Vesle Sarjuga, Kozjim og Store Inta.
Kosiu har utspring på vestsida av Uralfjella og renn nordvestover medan ho raskt tar til seg mange sideelvar. Ho renn først som ei lita fjellelv, men vert så 50-100 meter brei. Ho renn derimot òg gjennom fleire kløfter i stor fart. Etter å ha mottatt Vangyra snur ho nordover medan breidda vert lågare og skogkledd. Elva er her 100-150 meter brei. Etter å ha passert landsbyen Kozjymvom vert elva langt breiare, 200-500 meter, og elva renn brått mykje seinare.
Nøttveit
Nøttveit er eit gardsbruk i Fana i Bergen, sør for Smørås.
Historie
Garden høyrte til Nonneseter kloster, men vart kjøpt av Vincens Lunge i 1528 og vart verande i Lunge-slekta dei neste hundreåra. Sidan 1733 har garden vore i bondeeige. I seinare år har det vore fleire utparselleringar.
Under andre verdskrigen søkte sabotørar frå Saborg dekning på garden. Tyskarane kom på dei og angreip, men motstandsmennene klarte å flykta.
Bruk av namn
Nøttveit har gjeve namn til fleire vegar i området:
Hisashi Jogo
Hisashi Jogo er ein tidlegare japansk fotballspelar.
Han spelar for klubben Avispa Fukuoka (2019).
Laja
Laja er ei elv i Nenetsia og Republikken Komi og ei av sideelvane til Petsjora frå høgre.
Elva er 332 km lang og har eit nedslagsfelt på 9,530 km². Elva frys til i oktober og vert isfri att i slutten av mai.
Dei største sideelvane hennar er Kerjurvis, Lajavozj, Sertsjeju og Jurjakha.
Laja spring ut frå innsjøen Lajato i Nenetsia. Frå her renn ho sørover over Bolsjezemelskaja Tundra. Elva er særs svingete. Laja munnar ut i Petsjora nedanfor Ust-Usa.
Disneys Musehus
Disneys Musehus (engelsk: Disney's House of Mouse) er ein amerikansk teiknefilmserie som vart produsert av The Walt Disney Company frå 2001 til 2003. Hovudpersonane er Mikke Mus og venene hans. Dei driv nattklubben House of Mouse (Musehuset), der gjestene er figurar frå andre Disney-teiknefilmar. I Noreg vert serien send på Disney Channel.
Fagdidaktikk
Fagdidaktikk er alle dei refleksjonar ein kan knyte til eit fag og til undervisninga i dette faget. Som regel blir ordet brukt både om undervisningsteori og undervisningspraksis. Fagdidaktikken kan delast opp i tre emnespørsmål (dei didaktiske grunnspørsmåla):
I kontekstuell didaktikk, lyt ein òg spørje 4. kven ein underviser og 5. kvar ein underviser.
Ein anna tradisjonell modell er den didaktiske trekanten elev-lærar-fag: Utfallet av undervisninga er eit resultat av samspelet eller dialogen mellom elev og lærar om faget saka eller emne. Slike modellar er vidareutvikla til meir komplekse relasjonsmodellar for planlegging og vurdering av undervisninga. Her trekkjer ein inn alle dei viktigaste hovudelementa som bestemmer utfallet av læringsprosessen, t.d. elevføresetnadene, måla, allmenne rammefaktorane, arbeidsmåtane, innhaldet og vurderingane. Ein lærar kan då i forkant og i etterkant av undervisninga vurdere korleis desse heng i hop. Det er ein relasjon der alle desse elementa er gjensidig avhengig av kvarandre, slik at når éitt av elementa vert endra, så fører det endringar av alle dei andre samstundes. Ein kan skilje mellom didaktikk i vid og trong tyding av ordet: vid tyding tek med seg alle dei tre hovudelementa; den tronge tydinga dreier seg i hovudsak om målsetting og utval (kvifor og kva) og samanhengen mellom desse. I danningsdidaktikk avstår ein frå å tilrå metodiske val på generelt grunnlag, dette høyrer til lærarens sjølvstendige mandat, rett metode må ein velje ut frå kjennskap til elevane på bakgrunn av målsetting og stoffutvalet.
Ved at fagdidaktikken er tufta i einskildfag, t.d. gjennom norskdidaktikk og matematikkdidaktikk, skil han seg frå allmenn didaktikk og pedagogikk. I lærarutdanningane er fagdidaktikk eit obligatorisk emne innanfor alle skulefaga.
Som nemning i norsk språkbruk kom «fagdidaktikk» i bruk på 1970-talet, og termen var knytt til ei utviding av perspektiva frå fagmetodikken. Det var òg fyrst på 1970-talet at fagdidaktikken vart etablert som eige undervisningfelt og forskingsfelt, fyrst i Tyskland, så i Danmark, og etter kvart i Noreg. Sett i ein internasjonal samanheng, har norsk fagdidaktikk vore sterkt knytt til den tyske fagdidaktiske tradisjonen, bl.a. etter den tyske fagdidaktikaren Wolfgang Klafki.
Som forskingsfelt og som undervisningsemne utfordrar fagdidaktikken etablerte og statiske klassifikasjonar av kunnskapsfelt. Fagdidaktikken kan knytast til det tradisjonelle faget (t.d. nordisk eller matematikk) og til pedagogikk, men forskinga og aktivitetane i fagdidaktikken er likevel ulik og har sin eigenart. Det er ikkje tale om ein sum av kunnskap frå ulike felt, men om eit eige kunnskapsfelt. I engelskspråkleg litteratur kjem det fra gjennom framveksten av ulike utdanningsdisiplinar som «mother tongue education», «language education studies» og «educational studies in mathematics». Ein sentral teoretikar i den anglo-amerikanske pedagogikken har vore Lee Shulman som har argumentert for at lærarar utviklar ein eigen type fagkunnskap, såkalla pedagogisk innhaldskunnskap, som skil seg frå den akademiske eller disiplinære fagkunnskapen.
Litteratur:
Psofída
Psofída (gresk Ψωφίδα) er ein landsby i periferieininga Akhaía i Vest-Hellas i Hellas. Psofída var hovudsete i den tidlegare kommunen Aroánia, som no er ei kommunaleining i kommunen Kalávryta.
Daniel av Sverige
Daniel vart prins av Sverige og hertug av Västergötland etter å ha gifta seg med kronprinsesse Victoria av Sverige 19. juni 2010.
Westling var personleg trenar og dreiv treningsselskapet Master Training med to studio i Stockholm.
Westling møtte kronprinsesse Victoria på treningsstudioet sitt i 2002, og dei to utvikla venskapet sitt sidan den gong. 24. februar 2009 kunngjorde det svenske hoffet at Daniel Westling og Victoria hadde trulova seg. Bryllaupet vart halde 19. juni 2010 i Storkyrkan, domkyrkja i Stockholm.
23. februar vart prins Daniel og kronprinsesse Victoria foreldre til Estelle av Sverige.
Luna 2
Luna 2 var ein sovjetisk romsonde. Sonden vart skoten opp 12. september 1959 frå Bajkonur-kosmodromen, og han var den fyrste nokosinne til å nå yta til månen.
Olav Tjønnstaul
Olav Tjønnstaul eller Tjørnstaul var ein norsk sogeseiar og spelemann frå Seljord i Telemark.
Staryj Krym
Staryj Krym (ukrainsk Старий Крим, russisk Старый Крым, krimtatarisk Eski Qırım) er ein liten historisk by aust på Krimhalvøya, kring 25 km vest for Feodosija. Byen har kring 9 000 innbyggjarar (2011).
Olav Tjønnstaul
Liv
Tjønnstaul var dotterson av Anne Godlid. Far hans, Sundre Skogen, var son av den trollkunnige Øli Skogen. Farbroren Olav Skogen spela og hardingfele. Det var sagt at Olav Tjønnstaul tok mykje av trollkunna frå farmoren i arv.
Luna 2
14. september, 33,5 timar ut i ferda, stogga sendingane frå Luna 2 brått, noko som tydde på at sonden hadde slege inn i måneyta. Nedslagspunktet ligg i Palus Putredinis, aust for Mare Imbrium.
Staryj Krym
Historie
Byen har ei lang historie. Han vart truleg grunnlagd på første halvdel av 1200-talet då Krimhalvøya vart teken av Batu Khan. Mongolane bygde festningsverk i byen og han vart så hovudstad av Krim Jurt (provinsen som dekte Krimhalvøya for Den gylne horden) og var heimstaden til emiren av Krim. I denne perioden hadde byen to namn samstundes. Dei tyrkisktalande kalla han Qırım (krimtatarisk: qırım - åsen min), medan italienske handelsmenn kalla han Solcati. Solkhat er ei tyrkifisert form av det italienske namnet.
Olav Tjønnstaul
Liv
Olav kom til medan Ingebjørg mor hans tente på garden Øvsttveiten, utan at foreldra var gifte. Sundre fråskreiv seg farskapen, og Ingebjørg vart gift med Halt-Ånund Berge, og fekk fleire born med denne. Olav vart fostra på Øvsttveiten og budde der dei første 30 åra av livet. Her lærte han mykje av bestemora Anne Godlid. Som spelemann vart han tidleg påverka av Leiv Sandsdalen i Seljord, og fekk mykje spel frå han. Det var eit privilegium å få lært av Leiv. Han var omhugsam med læresveinane sine. Elles var det farbroren Olav Skogen som var næraste kjelda hans.
Luna 2
Luna 2 hadde ei liknande utforming som Luna 1: eit kuleforma romfartøy med antenner som stakk ut og med instrumentdelar. Instrumenta var òg liknande, medrekna scintillasjon- og geigerteljarar, eit magnetometer og mikrometeorittdetektorar. Sonden hadde òg med seg sovjetiske kjennemerke. Luna 2 hadde ingen framdriftssystem.
Staryj Krym
Historie
Det tyrkiske namnet på byen, Qırım, gav til slutt namn til heile halvøya.
Olav Tjønnstaul
Liv
Olav vart gift med søskenbarnet sitt, Margjit Olavsdotter Skote, i 1879. Mor hennar Margjit var søster av far til Olav. Saman flytte dei til Skote, og sidan sette dei bu på plassen Tjønnstaul under Kolltveit på Seljordshei. Olav livnæra seg som treskomakar, attåt virket som spelemann og sogeseiar. Margjit og Olav fekk tre born: Ingjebjørg fødd 1880 på Skote, Olav, fødd 1887, og sistpå Jørgen, fødd 1894.
Luna 2
Luna 2-ferda stadfeste at månen ikkje hadde mykje til magnetfelt, og fann ikkje spor etter strålefelt kring månen. Tredjestege til oppskytingsraketten slo inn i måneyta 30 minutt etter Luna 2 på ein ukjend stad.
Olav Tjønnstaul
Liv
Margjit og Ingebjørg vart sjuke etter ei gravferd i Kviteseid, og dei døydde i 1899. Ingebjørg døydde seks dagar før mora. Faren Olav sa seinare at dei hadde bruka Ingebjørg til medium, og at ho hadde vorte helseknekt av spiritisme. Sonen Olav døydde og tidleg, men rakk å bli ein brukande spelemann. Han skal ha spela «Tinnemannen» då han låg på det siste. Han døydde i 1903.
Virke
Det vart sagt av Olav Tjønnstaul var synsk, og folk leita han opp når dei skulle finne ting dei hadde mist.
Rikard Berge fortel om Olav Tjønnstaul: «Augo feste seg snart ved ein mann som sat til skrævs yvi ei tunne i kroi lengst ifraa meg. Han hadde feleskrin; han var spelemann tydeleg. Eg sat og lura paa dette urolege handelaget i denne vake, veiklege kroppen, dei mjuke spelemannsfingane. Men der glor han paa meg og sovorne augo skulde du ikkje tidom sjaa i folkehaus. Dei talar om glodrleg; men var ikkje han glodrleg, so visste ikkje eg. Men snart gløymde eg glordlage og kom berre i hug koss livande augo var. Eg skulde nok mangein gong hava dei augo for meg.»
Då Olav låg på det siste, bad Olav at Rikard skulle koma til han att, for å skrive ned det som var att av soger og eventyr før han døydde. Rikard Berge undra seg: «Kor mange sogusegjarar i den vide verdi hev elska si kunst til ho vart tru? Og kven i den vide verdi sender bod til samlaren at han vil segja eventyr med han ligg for døden?»
Rikard Berge kom, og sette seg attmed senga hans og skreiv ned alt Olav makta å få sagt:
Olav Tjønnstaul døydde på Kviteseid aldersheim 19. januar 1910. Mange av sogene hans, og huglyndet, vart ført vidare av sonen, spelemannen Jørgen Tjønnstaul.
Eivind Groven skreiv opp ein variant av «Førnesbrunen» etter Olav, som er trykt i band tre av Hardingfeleverket. Slåtten skil seg frå andre variantar av slåtten ved felestillet a-d-a-ciss (trollstilt). Groven skreiv ned slåtten i 1921 etter eit voksrullopptak Berge gjorde i 1910.
Staryj Krym
Historie
På 1200- og 1300-talet var Qırım ein stor og velståande by som av arabarane vart kalla den andre Bagdad. Frå den perioden finst Ozbek Han-moskeen, bygt i 1314 av Uzbeg Khan og ruinane av madrassa bygt i 1332. Qırım var hovudstaden til khanane på Krim fram til byrjinga av 1500-talet. Etter at hovudstaden i Krim-khanatet vart flytta til Bakhtsjisaraj vart byen mindre viktig.
Sidan Krimhalvøya vart annektert av Katarina II av Russland i 1783 har byen vore mest kjend under det russiske namnet Staryj Krym (tyder Gamle Krim), som er ei russisk omsetjing av det opphavlege krimtatariske namnet Eski Qırım.
West Linga
West Linga er ei folketom øy i Shetlandsøyane mellom Shetland Mainland og Whalsay.
Geografi og geologi
West Linga er ei lang, smal øy dekt av lyngheier. Mellom øya og Whalsay ligg Linga Sound og Lunning på Mainland ligg i vest. Little Linga, Swarta Skerry, Lona Skerry og Ketill Holm ligg òg i vest. Calf of Linga er ei lita øy i sør. Wether Holm ligg nord for West Linga.
Det er to bukter og ein naturleg boge nordvest på øya. Øya har to åstoppar, ein i kvar ende, North og South Ward. Det står ein varde på den sørlege toppen.
Pottendorf
Pottendorf er ein kommune (Marktgemeinde) i distriktet Baden i forbundslandet Niederösterreich i Austerrike. Kommunen har ei flatevidd på 39,8 km² og 7 000 ibuarar. Småbyen Pottendorf ligg ei 40 km sør om Wien. Elles omfattar kommunen landsbyane/krinsane Landegg, Siegersdorf og Wampersdorf.
West Linga
Geografi og geologi
Berggrunnen er glimmerhaldig hornblendegneis med granittårer.Det ligg ein strandvoll over Croo Wick heilt sør på øya-
Historie
West Linga ser ut til å ha vore busett no og då fram til seint på 1700-talet. Mangelen på gode ankringsplassar og noko brakt vatn har hindra busetnad her.
Kondensator
Ein kondensator er ein elektronisk komponent som lagrar energi i eit elektrisk felt mellom to vanlegvis metalliske «plater» med like stor og ulikt retta ladning. Ein kondensator vert til dømes laga ved å rulle to metallfilmar saman med ein isolator (eit dieletrika) mellom filmane.
Lagra energi
Energien i Joule lagra i ein kondensator er gjeven av denne likninga
Bruksområde
I signalhandsaming vert kondensatorar nytta til å filtrere elektriske signal. Kondensatorar er som regel mindre og lettare å lage enn spolar og vil difor ofte vere føretrekt komponent for å lage eit analogt filter. Eit lågpassfilter vil til dømes fjerne høge frekvenskomponentar av eit signal, også kalla glatting. Til dømes koplar ein gjerne ein stor kondensator mellom forsyningsspenninga og jord attmed elektroniske krinsar, for å fjerna høgfrekvent støy frå likerane og lagra energi lokalt. Når kondensatorar vert nytta på denne måten, kallar ein dei for avkoplingskondensatorar.
Marius Thorp
Marius Thorp er ein norsk profesjonell golfspelar frå Bærum. Heimeklubben hans er Bærum Golfklubb, og han er også ein del av Team Future.
Gjennom å vinne EM for amatørar i 2005, som ein av dei yngste spelarane i feltet med sine 17 år, kvalifiserte han seg for deltaking i The Open Championship sommaren 2006. Han vart dermed den fjerde nordmannen som deltok i turneringa nokon gong. Her gjekk han totalt på par og vart nummer 48 og beste amatør, og dessutan fyrste nordmann til å greie cut-en i ei major-turnering.
Sestriere
Sestriere er ein kommune i provinsen Torino i regionen Piemonte i det vestlege Italia. Kommunen har eit areal på 25 km² og 889 innbyggjarar (2010). Sestriere ligg øvst i dalen Val Chisone, 17 km frå grensa til Frankrike. Landsbyen er 2 035 meter over havet. Kring om reiser fjelltoppen Fraitève (2 701 moh) seg i nordvest, i søraust ragar fjella Sises (2 658 moh) og Punta Rognosa (3 280 moh).
Soge
Den mektige indstrileiaren Giovanni Agnelli fekk i 1930-åra bygt to hotell og to taubanar i Sestriere. Seinare fylgde eit hotell til, ein hoppbakke og dei første stolheisane. Anlegga vart ein del skadd under andre verdskrigen, men vart sett i stand att. Ei 18-hols golfbane, den høgstliggjande i Europa, er også opparbeidd.
Geir Tommy Pedersen
Geir Tommy Pedersen er sametingsrepresentant for Norske Samers Riksforbund frå Gáisi valkrins. Han er busett i Tromsø, men kjem opphavleg frå Kåfjord.
Pedersen har vore NSR-representant på Sametinget i perioden 1993-2005 og 2009-2013. I denne siste perioden er han nestleiar i nærings- og kulturkomiteen. Han har vore medlem av Samerådet frå 1996, var leiar frå 2003-2005 og dermed også representant i Arktisk Råd. Sidan 2005 har han vore medlem i fagrådet for Forum for urfolksspørsmål i bistanden, ved Universitetet i Tromsø. Sidan 2009 har han vore styreleiar for både Riddu Riđđu-festivalen og Arktisk Råds urfolksekretariat.
Sestriere
Soge
Saman med nabokommunane Claviere, Sauze d'Oulx og Cesana Torinese har Sestriere gått saman om skisportsområdet Via Lattea. Sestriere har i alt 146 skiløyper og 92 heisar av ymse slag. Samanlagt har utforløypene ei lengde på 400 kilometer.
Geir Tommy Pedersen
Frå 1996 til 1997 var han nestleiar i Norske Samers Riksforbund (NSR), og året etter var han leiar i eit år.
Pettersen er utdanna fiskerikandidat, og er sjølvstendig næringsdrivande. Han er gift og har to barn.
Kjelder
Geir Tommy Pedersen
Montpellier
Montpellier (oksitansk Montpelhièr) er ein by sør i Frankrike. Han er hovudstad i regionen Languedoc-Roussillon, i tillegg til préfecture (hovudstad) i departementet Hérault. Etter ei folketeljing i 1999 var folketalet i byen 244 300, medan heile storbyområdet hadde 459 916.
Byen vart grunnlagd i år 985 før Kristus og er ein kontrastfylt universitetsby med gamal og ny arkitektur om kvarandre. Han er den åttande største byen i Frankrike og den tredje største middelhavsbyen, etter Marseilles og Nice.
Geografi
Byen ligg på ein ås om lag ti km innanfor kysten av Middelhavet. Byen ligg mellom to elvar, Lez, som gjev vatn til byen, og Mosson. Landskapet består av mange høgder, som òg kan ha gjeve namn til byen. Dei største nabobyene er Toulouse (ca. 244 km) i vest, mot aust Nîmes (ca. 55 km) og Marseille (ca. 170 km), og mot nord Lyon (ca. 302 km) og Paris (ca. 760 km). Det næraste fjellet er Mont Aigoual som ligg 75 km frå Montpellier.
Historie
I år 985 dukka namnet Montpellier opp i eit dokument. Frå 1204 til 1349 låg byen under krona til Aragon. Etter dette vart han ein del av kongeriket Frankrike.
Produksjon og sal av vin på 1800-talet førte til auka vekst i byen, der det vart konstruert bygningar i haussmansk stil. Men vinen var ikkje nok til å halde byen i vekst, og frå byrjinga av 1900-talet og 50 år vidare stagnerte han som ein liten provinsby utan særleg omfang. I 1960-åra kom store bedrifter til Montepellier og omforma han til eit europeisk industrisenter.
Kyrkjer og katedralar
Katedral Saint Pierre vart opphavleg bygd som ei kyrkje i gotisk stil, ved sida av klosteret Saint-Benoît. Det var først i 1536 at kyrkja vart ein katedral. (Klosteret vart omgjort til det kjende medisinfakultetet etter den franske revolusjonen.)
Église Sainte Anne ligg midt i écusson og har husa eit galleri for samtidskunst, le carré Sainte Anne, sidan 1991.
Église Saint Roch vart bygd til ære for Saint Roch, pilegrimane sin vernehelgen og er ein etappe på pilegrimsruta mot katedralen Santiago de Compostela, nordvest i Spania.
Toponymi/etymologi
Ingen vet heilt sikkert kva namnet Montpellier tyder. Ein i og for seg truverdig teori går ut på at namnet Montpellier kjem av det romerske Montepestelarius som vart omforma i talespråket til Montepestelario, som tyder fjellet der det veks vaid (Isatis tinctoria), ei toårig plante av krossblomfamilien som på fransk heiter pastel, og i mellomalderen vart nytta til å farge garn og tøy av ull blått med. På det lokale målet vart namnet Montepestelario til Montpelhièr, og på fransk til Mont Peslier, og av dette skal namnet Montpellier ha vorte danna. Bykjernen Écusson, som har eksistert sidan mellomalderen, ligg på ei høgd der vaid voks før byen vart til.
Ifølgje andre teoriar kjem namnet frå den strategiske posisjonen til høgda kalla Mont du verrou («verrou» tyder lås eller bolt). Det originale namnet er Monspessulanus. Ut frå dette namnet kjem teoriane om mont pelé som tyder «den nakne høgda», på grunn av den sparsame vegetasjonen, eller le mont de la colline som tyder «høgda av haugen».
Bydelar, plassar og parkar
Montpellier er som alle andre franske byar delt opp i kvarter eller bydelar. Det er 23 av dei, og dei ligg i tre ringar rundt bysenteret Écusson. Lengst inn mot midten ligg Les Beaux Arts, La Pompignane, Antigone, Gares, Gambetta og Les Arceaux. Utanfor desse ligg Aiguelongue, Millénaire, Port Marianne, Prés d'Arènes, Croix d'Argent, Pas du Loup, La Chamberte, Les Cevennes og Hôpitaux Facultés. Heilt i ytterkant av byen finn ein Parc Agropolis, Odysseum, La Martelle, Celleneuve, Mosson, Hauts de Massane, Malbosc og Parc Euromédicine.
Écusson
Écusson er det historiske bysenteret i Montpellier. Det har eksistert sidan mellomalderen, og namnet har det fått etter forma på området sett frå lufta, og at byen før var omringa av ei festning. Écusson kjem nemleg av det gamalfranske ordet for femkant, og tyder våpenskjold. Av festninga står svært lite igjen. Berre to av dei 25 tårna: la tour des pins og la tour de la Babotte, samt nokre portar og små restar av sjølve festninga.
Antigone
Antigone er eit kvarter i Montpellier bygd etter ønske frå den dåverande ordføraren av Montpellier, Georges Frêche. Bygginga starta i 1978, og vart avslutta i 2000. Dei fleste av bygningane er bygd i neo-gresk stil og hovudarkitekten er spanske Ricardo Bofill. Kvarteret ligg søraust for Montpellier sitt mellomaldersentrum Écusson, i området «polygone» som i si tid var militærbase. I dag er Polygone eit kjøpesenter som markerer byrjinga av kvarteret som strekkjer seg 900 meter, heilt til elva Lez. På den andre sida av elva ligg rådhuset for regionen Languedoc-Roussillon, som òg er teikna av Ricardo Bofill i same stil som Antigone.
Området omfattar tre store bygningar; la Piscine Olympique (det olympiske symjebassenget), la médiathèque centrale Émile Zola (bibliotek), og vert kryssa av både trikkelinje nummer 1 og 2. Bygningane i Antigone er bustadar (mellom anna trygdebustadar), butikkar og diverse firma som lege, tannlege osv. Sett frå lufta har kvarteret form som ein nøkkel, følgd av eit stort amfiteater, ein halvsirkelforma bygning som tilsvarar Bofills båge ved Medborgarplatsen på Södermalm i Stockholm.
Place de la Comédie
Place de la Comédie er den største og mest sentrale plassen i Montpellier, faktisk ein av dei største fotgjengarplassane i heile Europa. Plassen er lokalisert søraust for mellomalderbyen sitt sentrum, Écusson. Esplanaden Charles de Gaulle er forlenginga av plassen på nordsida og strekkjer seg til Corum, ein stor bygning som er konstruert av Claude Vasconi og som vert brukt til konferansar, opera med vidare.
Plassen vert først nemnd i 1755 og kalla opp etter teateret som ligg der. På midten av 1900-talet vart hovudjernbanestasjonen Gare Saint Roch bygd ca. 200 meter sør for Place de la Comédie, og det no nedlagde litle toget Le Petit Train, som gjekk til stranda (Palavas-les-Flots), hadde endehaldeplass på plassen, noko som gjorde Place de la Comédie til den mest sentrale plassen i byen.
På plassen finst fontena Les Trois Grâces (dei tre gratier) som førestiller Aglaé, Euphrosyne og Thalie. Ho vart konstruert i 1790 av skulptøren Étienne d’Antoine. Originalen vart sett på Fabre-museet i 1989, men vart under oppussingsarbeidet flytta til operaen Comédie som òg ligg på plassen.
Le Parc du Peyrou
«Grunnlagd» i 1689 og ligg midt i hjartet av Montpellier sitt historiske sentrum. Før inngangen til parken står ein triumfboge, bygd på slutten av 1600-talet på byen sitt høgaste punkt til ære for Ludvig XIV. Midt i parken står ein statue av han, reist på 1700-talet.
I den andre enden, òg frå 1700-talet, ligg eit «vasslott» (Château d’eau) og ut frå dette strekkjer det seg ein lang akvedukt, akvedukt Saint Clément, gjennom kvarteret Les Arceaux («bogane», etter bogane i akvedukten).
Jardin des plantes
Ligg ikkje langt frå medisinfakultetet og katedralen, på boulevard du Peyrou. Det er den eldste botaniske hagen i Frankrike, oppretta i 1593 etter krav frå Henrik IV, i samband med medisinstudiet. Her vart det planter for bruk i medisinar og undervisning av legar og farmasøytar.
Zoo du Lunaret
Nord i Montpellier ligg dyrehagen Zoo du Lunaret. Parken har gratis inngang, og 52 forskjellige innhegningar langs til saman 11 km med sti. Der finn ein over 400 dyr av 90 forskjellige artar frå heile verda.
Utdanning i Montpellier
Montpellier er ein studentby med tre store universitet. Universitetet i Montpellier vart formelt grunnlagd av pave Nikolas IV i 1289, men historia til universitet strekkjer seg lenger tilbake i tid enn som så, utan at ein eksakt veit når det oppstod. Det vert rekna for å vere eit av dei eldste universiteta i Frankrike. Av dei som har studert ved universitetet er Nostradamus og François Rabelais. Montpellier er kjend for å ha særleg mange internasjonale studentar. Det totale studenttalet, rundt 70 000, utgjer ein fjerdedel av folketalet i byen, og av desse er 10-12 % utanlandske.
Université Montpellier 1 er fakultetet for jus, økonomi, farmasi, medisin og odontologi, som husar 21 226 studentar.
Université Montpellier 2 er det tekniske og naturvitskapelege fakultetet som har eit studenttal på 12 190.
Medisinfakultetet
Medisinfakultetet (Faculté de Médecine) har eksistert sidan 1220 og er det eldste medisinske fakultetet i verda som framleis eksisterer. I 1340 opna eit anatomistudium som gjorde universitetet kjend over heile Europa. Dette var viktig for byen då det førte til at mange studentar frå heile Europa busette seg i Montpellier. I tilknyting til universitetet var det ein botanisk hage med planter til medisinsk bruk og forsking. Denne hagen, Jardin de Plantes, eksisterer den dag i dag. Mange kjende legar og kirurgar har sin utdanning ved dette universitetet, som òg i dag er eit svært respektert medisinfakultet.
Musée Fabre
Bygd i 1828 etter ønske frå den neoklassissistiske målaren François-Xavier Fabre. Museet var stengd pga oppussing, utbygging og reorganisering frå 2003 til 2007. Arbeidet kosta 62,7 millionar euro. Det er 9 200 kvadratmeter stort, over 3 etasjar, og vert rekna som eit av dei vakraste i Frankrike og resten av Europa. Museet si samling består av nærmare 1 800 måleri, 4 000 teikningar, 1 500 graveringer og fleire hundre skulpturar. Etter nyopninga er utstillingskapasiteten på rundt 800 verk; 300 meir enn før.
Operaen
Det første teateret Opéra Comédie i Montpellier stod ferdig i 1755, men brann ned i 1785. Det same gjaldt for etterfølgjaren som stod frå 1787 til 1881, før det vart totalskadd i brann. Bygningen som i dag står på Place de la Comédie stod ferdig i 1888. I 2001 vart Operaen i Montpellier òg Opéra National.
Corum husar både eit konferansesenter med 6 000 kvadratmeter plass, og den andre operaen, Opéra Berlioz som har plass til 2 010 personar. Bygningen er teikna av Claude Vasconi, dekt av rosa marmor og opna i 1988.
Idrett
Fotballklubben Montpellier Hérault Sport Club vart danna i 1919 og spelar i Ligue 2, det nest øvste nivået i fransk fotball. Heimekampane vert spelt på Stade de la Mosson, som har plass til 32 900 tilskodarar.
Trikken
I juli 2000 opna den første av dei nye trikkelinjene, linje 1, som går mellom Mosson i nordvest og Oddysseum i søraust. Linja er 15,2 km lang og har 27 stasjonar, med ein gjennomsnittleg avstand på 560 meter mellom kvar stasjon. Trikkane går frå klokka fem om morgonen til klokka eitt om natta, og transporterer meir enn 100 000 reisande kvar dag.
Linje 2 opna i desember 2006. Han strekkjer seg frå Jacou i nordaust til Saint Jean de Védas i sørvest. Linja er 19 km lang og har 33 stasjonar.
Linje 3 (Juvignac – Pérols/Lattes) går frå Juvignac i vest og gjennom dei vestlege og sørleg delane av Montpellier før linja delar seg i to greiner som ender i Lattes og i Pérols i sør-søraust. Byggjearbeidet tok til i mars 2009 og linja vart sett under trafikk frå april 2012. Vognene er teikna av moteskaparen Christian Lacroix.
Alle tre linjene møtast utanfor jernbanestasjonen Gare Saint Roch.
Linje 4 (Circulade) går dels over strekningar som høyrer til linjene 1, 2 og 3, særleg på strekninga langsetter elva Lez, for så å gå i ei sløyfe aust og sør for sentrum. Denne linja vart òg sett under trafikk frå april 2012.
Yasuomi Kugisaki
Yasuomi Kugisaki er ein tidlegare japansk fotballspelar.
Han spela for klubbane Tokai Wings, Avispa Fukuoka og Honda Lock.
Kovvatnet i Hjartdal
Kovvatnet er eit vatn som ligg i Hjartdal kommune i Vestfold og Telemark. Tilløp og utløp skjer via elva Kova, som renn gjennom vatnet.
Bubastis
Bubastis, Per-Bast(it) eller berre Bast var byen der ein dyrka kattegudinna Bastet i det gamle Egypt. Ruinbyen som no blir kalla Tell Basta ligg ved Zagazig nordaust i Egypt.
Byen og tempelet der blei viktig frå rundt det tredje dynastiet i Egypt (frå 2613 f.Kr.). Bubastis var truleg hovudstad under det tjueandre dynastiet (945-712 f.Kr.), og blei særleg bygd ut av Sheshonk I. Under dette og det neste dynastiet hadde byen og kattedyrkinga i Egypt eit oppsving. Bubastis hadde òg ein kjend legeskule. På 400-talet f.Kr. vitja den greske historikaren Herodot staden og skildra han grundig.
Bubastis heldt seg i hevd fram til slutten av romartida (395), då han blei fråflytta.
Den sveitsiske arkeologen Edouard Naville utførte utgravingar frå 1887 til -89, og fann ei rekkje tempel til Atum, Bastet og sonen hennar Mihos, og ulike faraoer. Han fann også embetsmannsgraver og gravlagde, gjerne mumifiserte kattar.
DS «Erling Jarl»
DS «Erling Jarl» var eit kombinert passasjer- og lasteskip som vart overlevert reiarlaget Det Nordenfjeldske Dampskibsselskab (NFDS) i 1895. Skipet var byggnummer 73 ved Trondhjems Mekaniske Værksted (TMV). DS «Erling Jarl» var det første skipet som var spesialbygd for hurtigrutetrafikk, og gjekk i fast rotasjon i perioden 1895 til 1937. I 1941 forliste DS «Erling Jarl» og sokk. Vraket vart seld og heva, og etter reparasjonar vart skipet døypt om til DS «Bodø» og utleigd til Ofotens Dampskibsselskab (ODS). I februar 1943 grunnstøytte skipet nær Brønnøysund og sokk. Vraket vart heva i 1960 og hogd opp i Sandnessjøen.
Bakgrunn
Då Det Bergenske Dampskibsselskab vart det andre hurtigruteselskapet med DS «Sirius», vart Bergenske og Nordenfjeldske einige om å samarbeide om hurtigrutetrafikken. BDS skulle såleis ha seglingane det første og tredje året, medan NFDS skulle trafikkere ruta andre og fjerde året.
På generalforsamlinga i Det Nordenfjeldske Dampskibsselskab den 4. oktober 1894, vart det vedteke at ein skulle kontrahere eit nytt skip til reiarlaget sitt komande inntog i hurtigruta. Ein akspeterte anbodet frå Trondhjems Mekaniske Værksted på 265 000 kroner. Skipet skulle tilfredsstille klasse 1.A.1 etter retningslinene til Det Norske Veritas. Skipet var planlagt å vere 1,7 meter kortare, men overingeniøren til NFDS endra teikningane. Fleire modifikasjonar vart gjort, og kjøpesummen steig til 295 000 kroner. Byggekontrakten vart underteikna i desember 1894. DS «Erling Jarl» var det første større skipet som vart bygd ved TMV.
NFDS
DS «Erling Jarl» vart overlevert Det Nordenfjeldske Dampskibsselskab den 9. desember 1895 og erstatta reiarlaget sitt eldre skip DS «Olaf Kyrre» i Hurtigruta.
Alt den 17. desember vart skipet levert attende til TMV for å utbetringar. To veker seinare var reparasjonen ferdig, og skipet kunne ta opp att hurtigrutefarta. 7. januar 1896 grunnstøytte DS «Erling Jarl» i Grøtsundet nord for Tromsø, og måtte i dokk for å få reparert propellen. Den 13. oktober same året, grunnstøytte skipet på ny ved Rolnæsholmen ved Harstad. Maskinrommet tok inn vatn, og skipet måtte slepast av DS «Haalogaland» til Harstad, der lekkasjen vart tetta, provisorisk. Fjorten dagar seinare vart «Erling Jarl» slept til Trondheim for reparasjonar. Den 17. april 1897 gjekk «Erling Jarl» på eit skjer ved Agdenesfjorden. Denne gongen greidde skipet å kome seg av skjeret ved eiga hjelp, men var ute av drift fram til den 1. juli same året.
29. juni 1908 vart DS «Erling Jarl» oppgradert ved Trondhjems Mekaniske Værksted. Skipet fekk ny hovudkjele, skorstein og fokkemast, dessutan vart skroget lengd med 4,5 meter. Ombygginga kosta om lag 200 000 kroner, og tonnasjen vart auka til 737 bruttoregistertonn. Den 23. februar 1909 var skipet tilbake i hurtigrutetrafikk.
I dårleg ver utanfor Vardø den 15. mars 1924, rende «Erling Jarl» i senk motorkuttaren MK «Sjøstjernen». To personar omkom i ulykka.
I juni 1937 vart «Erling Jarl» erstatta av DS «Prins Olav». Skipet vart lagt i opplag i Trondheim, men vart innimellom nytta som avløysarskip i hurtigruta.
Under det tyske åtaket på Noreg i 1940, vart «Erling Jarl» rekvirert av dei allierte styrkane i Noreg, og sett inn som transportskip i Nord-Noreg. DS «Erling Jarl» kom uskadd frå krigshandlingane, og i juli 1940 var skipet tilbake i hurtigrutetrafikk. 28. januar 1941, på nordgåande retning, grunnstøytte skipet og sokk utanfor Brønnøysund. Ein person mista livet i forliset.
ODS
Vraket av DS «Erling Jarl» vart kjøpt av Erling Sannes i Bodø og heva. I april 1942 var skipet ferdig reparert og ombygd. Skipet vart døypt om til DS «Bodø» og leigd ut til Ofotens Dampskibsselskab, og skorsteinen fekk påmala ODS sine fargar. Den 27. februar 1943 grunnstøytte skipet ved Bogskjæra nord for Brønnøysund. Skipet sokk på djupt vatn, og vart liggjande heilt til 1960, då vraket vart heva. Båtvraket gjekk rett til opphogging i Sandnessjøen.
The Heart of Saturday Night
The Heart of Saturday Night er det andre albumet til Tom Waits, gjeve ut i 1974 på Asylum Records. Albumet er noko meir jazzprega enn debutalbumet, men ein finn framleis rolege pianoballadar og viser og framleis er atmosfæren sett til ein røykfull bar seint på kvelden.
På songar som «Diamonds on My Windshield» snakkar Waits rytmisk fram teksten meir enn han syng.
Fleire reknar albumet som det beste i den melodiske perioden i starten av karrieren hans, før stemma vart grovare og han flytta seg mot meir eksperimentell musikk. På Rolling Stone si liste over dei 500 beste albuma gjennom tidene er plata på ein 339. plass, den høgaste plasseringa til Tom Waits på lista.
Plateomslaget på plata er basert på In the Wee Small Hours av Frank Sinatra
Innhald
Alle songar er skriven av Tom Waits.
Gláucio de Jesus Carvalho
Gláucio de Jesus Carvalho er ein tidlegare brasiliansk fotballspelar.
Han spela for klubben Avispa Fukuoka.
Pernille Rygg
Pernille Rygg er ein norsk forfattar. Ho debuterte i 1995 med kriminalromanen Sommerfugleeffekten, som blei omsett til ei rekkje språk. Oppfølgjaren Det gyldne snitt frå 2000 blei nominert til Brageprisen i klassen Skjønnlitteratur for voksne.
Familie
Pernille Rygg er dotter av Maja Lise Rønneberg og Arne Rygg, og dotterdotter av teatersjef og dramaturg Anton Rønneberg.
Ho er gift med Christine Koht.
Haglette
Haglette er ein gamal type festmat av mjølk. Han vart oftast nytta i samband med høgtider som jol, gjestebod, bryllaup og gravferd. Haglette er kjend i Vest-Telemark og kan minne om det ein på Vestlandet kallar dravle og i Hedmark gubb.
Kjendis
Kjendis er ei nemning brukt om ein person kjend til av mange menneske som dei ikkje kjenner sjølv. Det er som regel gjennom massemedia at menneske blir kjendisar.
Josef Terboven sine kommissariske statsrådar
Josef Terboven sine kommissariske statsrådar, eller berre kommissariske statsråder, var ei norsk okkupasjonsregjering som administrerte Noreg frå 22. september 1940 til 1. februar 1942. Regjeringa Quisling II tok då over.
Kjendis
Å vera kjendis inneber at mange kjenner utsjånaden og delar av privatlivet til den kjende personen. Sladder om kjendisar er ein viktig del av laussnakk folk imellom og står for mykje av innhaldet i fleire vekeblad og aviser.
Mália
Mália (gresk Μάλια) er ein kystby og ein tidlegare kommune i det nordaustlege hjørnet av periferieininga Iráklio på Kreta i Hellas. Etter kommunereforma i 2011 inngår Mália som ei kommunaleining i kommunen Khersónisos. Byen ligg 34 kilometer aust for Iráklio, som er hovudstaden på Kreta. Kommunaleininga inkluderer òg landsbyane Mokhós, Krási og Stalída, og har eit totalt areal på 60,72 kvadratkilometer. Byen er ein turistattraksjon, fyrst og fremst for sitt betydelege arkeologiske område og uteliv. Ruinane av ein minoisk by ligg tre kilometer aust for landsbyen Mália og dekkjer eit areal på om lag éin kvadratkilometer. Det opphavlege namnet på byen er ikkje kjend.
Josef Terboven sine kommissariske statsrådar
Vidkun Quisling, leiar for partiet Nasjonal Samling (NS) fekk rolla som politisk sjef for statsrådane. Alle NS-statsrådar gav lojalitetsløfte til Quisling. Desse kommissariske eller konstituerte statsrådane møttest kvar torsdag til partikonferansar med føraren i NS. Quisling leidde møta tilsvarande ein statsminister i førebuande statsråd. Kvar fredag møttest alle, òg dei tre upolitiske statsrådane, til statsrådskonferanse under leiing av den eldste som var til stades. Quisling var i regelen til stede då òg. Planen til Terboven var at Quisling etter kvart skulle overta som regjeringssjef. NS vart samstundes det einaste tillatne politiske partiet i Noreg.